CELEX: 62018CA0233
Language: hu
Date: 2019-11-12 00:00:00
Title: C-233/18. sz. ügy: A Bíróság (Nagytanács) 2019. november 12-i ítélete (az Arbeidshof te Brussel [Belgium] előzetes döntéshozatal iránti kérelme) – Zubair Haqbin kontra Federaal Agentschap voor de opvang van asielzoekers (Előzetes döntéshozatal – Nemzetközi védelmet kérelmezők – 2013/33/EU irányelv – A 20. cikk (4) és (5) bekezdése – A befogadó állomások szabályainak súlyos megsértése vagy súlyosan erőszakos magatartás – A tagállamoknak az alkalmazandó szankciók meghatározásához való jogának terjedelme – Kísérő nélküli kiskorú – A befogadás anyagi feltételeinek korlátozása vagy megvonása)

13.1.2020   
            
            
               HU
            
            
               Az Európai Unió Hivatalos Lapja
            
            
               C 10/8
            
         
      A Bíróság (Nagytanács) 2019. november 12-i ítélete (az Arbeidshof te Brussel [Belgium] előzetes döntéshozatal iránti kérelme) – Zubair Haqbin kontra Federaal Agentschap voor de opvang van asielzoekers
      (C-233/18. sz. ügy) (1)
      
      (Előzetes döntéshozatal - Nemzetközi védelmet kérelmezők - 2013/33/EU irányelv - A 20. cikk (4) és (5) bekezdése - A befogadó állomások szabályainak súlyos megsértése vagy súlyosan erőszakos magatartás - A tagállamoknak az alkalmazandó szankciók meghatározásához való jogának terjedelme - Kísérő nélküli kiskorú - A befogadás anyagi feltételeinek korlátozása vagy megvonása)
      (2020/C 10/09)
      Az eljárás nyelve: holland
      
         A kérdést előterjesztő bíróság
      
      Arbeidshof te Brussel
      
         Az alapeljárás felei
      
      
         Felperes: Zubair Haqbin
      
         Alperes: Federaal Agentschap voor de opvang van asielzoekers
      
         Rendelkező rész
      
      A nemzetközi védelmet kérelmezők befogadására vonatkozó szabályok megállapításáról szóló, 2013. június 26-i 2013/33/EU európai parlamenti és tanácsi irányelvnek az Európai Unió Alapjogi Chartájának 1. cikke fényében értelmezett 20. cikkének (4) és (5) bekezdését úgy kell értelmezni, hogy valamely tagállam nem írhat elő a befogadó állomások szabályainak súlyos megsértése, valamint súlyosan erőszakos magatartás esetén a kérelmezővel szemben kiszabható szankcióként a befogadásnak az ezen irányelv 2. cikkének f) és g) pontja szerinti, szállással, étkezéssel vagy ruházattal kapcsolatos anyagi feltételei – akár ideiglenesen való – megvonásában megnyilvánuló szankciót, mivel az azzal a hatással járna, hogy e kérelmezőt megfosztanák legalapvetőbb szükségletei kielégítésének lehetőségétől. Az említett 20. cikk (4) bekezdése szerinti egyéb szankciók kiszabásának minden körülmények között tiszteletben kell tartania az e cikk (5) bekezdésében foglalt, különösen az arányosság elvének és az emberi méltóság tiszteletben tartására vonatkozó feltételeket. A kísérő nélküli kiskorúval kapcsolatban e szankciókat többek között az Alapjogi Charta 24. cikkére tekintettel, különösen a gyermek mindenek felett álló érdekének figyelembevételével kell kiszabni.
      
         (1)  HL C 211., 2018.6.18